钦定古今图书集成/明伦汇编/氏族典/第388卷 > 李晟
## 钦定古今图书集成/明伦汇编/氏族典/第388卷 > 李晟

按《唐书李晟传》：“晟字良器，洮州临潭人。事河西王忠
嗣，凤翔节度使高升召署列将，累迁左羽林大将军。
广德初，授特进，试太常卿。大历初，李抱玉署晟右军
将，迁开府仪同三司，以右金吾卫大将军为泾原四镇北庭兵马使。马璘与吐蕃战，败绩，晟率游兵拔璘
以归，封合川郡王。璘内忌晟，归之朝，为右神策都将。”
建中二年，魏博田悦反，晟为神策先锋，破悦，加检校
左散骑常侍。帝出奉天，有诏召晟。晟逾飞狐，进临渭
北，壁东渭桥。于是朔方李怀光方军咸阳，不欲晟当
一面，请与晟合。有诏徙屯，乃引趋陈涛，斜与怀光联
垒。怀光反迹寖露，晟惧为所并，即结阵趋东渭桥。诏
进晟尚书左仆射、同中书门下平章事。晟受命拜且
泣，乃缮甲兵，治陴隍，以图收复。时贼重兵精甲聚苑
中，晟自东渭桥移壁光泰门，以薄都城，纵兵鏖击，大
破之。朱泚率残卒万人西走，馀党悉降。晟引军屯含
元外廷，舍右金吾，次遣京兆尹李齐运分慰居人，秋
毫无所扰。露布至，梁帝感泣，拜晟司徒，兼中书令。帝
至自梁，晟以戎服见，再拜顿首贺已，即跪陈：“乘舆再
狩，臣不任职，敢请死。”帝为掩涕，命给事中齐映起之。
泾州倚边，数戕其帅，晟请治不龚命者，乃拜晟凤翔、
陇右泾原节度使，徙王西平郡。晟至凤翔，乱将以次
伏诛。至泾田，希鉴逆谒，执之，表李观为泾原节度使，
因悉家赀怀辑，降附吐蕃。君臣大惧，谋闲晟，而张延
赏当国，故与晟有隙，密言“晟不可久持兵”，帝惑其言。
贞元三年，拜太尉、中书令，罢其兵。九年，薨，谥曰忠武。
有十五子，其闻者愿宪愬听云。